title: 2002/309/EZ, Euratom: Odluka Vijeća i Komisije o Sporazumu o znanstvenoj i tehnološkoj suradnji od 4. travnja 2002. o sklapanju sedam sporazuma sa Švicarskom Konfederacijom

text:
               11/Sv. 060

               HR

               Službeni list Europske unije

               3

         32002D0309

               L 114/1

               SLUŽBENI LIST EUROPSKE UNIJE

               04.04.2002.

      ODLUKA VIJEĆA I KOMISIJE O SPORAZUMU O ZNANSTVENOJ I TEHNOLOŠKOJ SURADNJI

   od 4. travnja 2002.
   o sklapanju sedam sporazuma sa Švicarskom Konfederacijom
   (2002/309/EZ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 310. u vezi druge rečenice prvog podstavka članka 300. stavka 2. i drugog podstavka članka 300. stavka 3. i članka 300. stavka 4.,
   uzimajući u obzir Ugovor o osnivanju Europske zajednice za atomsku energiju, a posebno drugi podstavak njegovog članka 101.,
   uzimajući u obzir prijedlog Komisije,
   uzimajući u obzir pristanak Europskog parlamenta (1),
   uzimajući u obzir odobrenje Vijeća,
   budući da:

               (1)

               Kako bi se nastavile povlaštene veze između Europske unije i Švicarske Konfederacije i njihova zajednička želja da se prošire i ojačaju njihovi odnosi, trebalo bi odobriti sljedeće sporazume potpisane 21. lipnja 1999. godine:

                           —

                           Sporazum o slobodnom kretanju osoba između Europske zajednice i njezinih država članica s jedne strane i Švicarske Konfederacije s druge strane,

                           —

                           Sporazum između Europske zajednice i Švicarske Konfederacije o zračnom prometu,

                           —

                           Sporazum između Europske zajednice i Švicarske Konfederacije o željezničkom i cestovnom prijevozu robe i putnika,

                           —

                           Sporazum između Europske zajednice i Švicarske Konfederacije o trgovini poljoprivrednim proizvodima,

                           —

                           Sporazum između Europske zajednice i Švicarske Konfederacije o uzajamnom priznavanju u vezi s ocjenom sukladnosti,

                           —

                           Sporazum između Europske zajednice i Švicarske Konfederacije o određenim vidovima javne nabave,

                           —

                           Sporazum o znanstvenoj i tehnološkoj suradnji između Europske zajednice i Švicarske Konfederacije.

               (2)

               Tih sedam sporazuma međusobno je usko povezano radi zahtjeva za njihovim istodobnim stupanjem na snagu i istovremenim ukidanjem, šest mjeseci nakon primitka obavijesti o neobnavljanju ili otkazivanju bilo kojega od njih.

               (3)

               Što se tiče Sporazuma o slobodnom kretanju osoba, obveze obuhvaćene Sporazumom, a koje potpadaju u treći dio, glavu IV. Ugovora o osnivanju Europske zajednice, ne odnose se na Kraljevinu Dansku, Irsku i Ujedinjenu Kraljevinu Velike Britanije i Sjeverne Irske kao obveze prema pravu Zajednice nego kao obveze koje proizlaze iz obveze između tih država članica i Švicarske Konfederacije.

               (4)

               Što se tiče Sporazuma o trgovini poljoprivrednim proizvodima, mogu se, ako je potrebno, donijeti potrebne mjere za provedbu članka 5. stavka 3. prve alineje ove Odluke u skladu s postupkom predviđenim u članku 5. stavku 4. Ove mjere trebale bi se donijeti u skladu s Odlukom Vijeća 1999/468/EZ od 28. lipnja 1999., o utvrđivanju postupaka za primjenu provedbenih ovlasti koje su dodijeljene Komisiji (2).

               (5)

               Određeni zadaci za provedbu dodijeljeni su Zajedničkim odborima koji su osnovani prema ovim sporazumima, uključujući i ovlasti da se izmijene određeni vidovi njihovih dodataka. Trebalo bi uspostaviti odgovarajuće interne postupke kako bi se osiguralo propisno provođenje sporazumâ, a u određenim slučajevima ovlastiti Komisiju da prihvati neke tehničke izmjene sporazuma ili da donese određene odluke za njihovu provedbu,

         ODLUČILI SU:
   Članak 1.
   1.   Ovime se u ime Europske zajednice odobrava sljedećih šest sporazuma:

               —

               Sporazum o slobodnom kretanju osoba između Europske zajednice i njezinih država članica s jedne strane i Švicarske Konfederacije s druge strane,

               —

               Sporazum između Europske zajednice i Švicarske Konfederacije o zračnom prometu,

               —

               Sporazum između Europske zajednice i Švicarske Konfederacije o željezničkom i cestovnom prijevozu robe i putnika,

               —

               Sporazum između Europske zajednice i Švicarske Konfederacije o trgovini poljoprivrednim proizvodima,

               —

               Sporazum između Europske zajednice i Švicarske Konfederacije o uzajamnom priznavanju u vezi s ocjenom sukladnosti,

               —

               Sporazum između Europske zajednice i Švicarske Konfederacije o određenim vidovima javne nabave.

         Ovime se u ime Europske zajednice i Europske zajednice za atomsku energiju odobrava sljedeći sporazum:

               —

               Sporazum o znanstvenoj i tehnološkoj suradnji između Europske zajednice i Švicarske Konfederacije.

         Tekstovi sporazuma priloženi su ovoj Odluci.
   2.   Sukladno svojim uvjetima, sedam sporazuma stupa na snagu istodobno i prestaju se primjenjivati šest mjeseci nakon primitka obavijesti o neobnavljanju ili otkazivanju bilo kojega od njih.
   Članak 2.
   Što se tiče Sporazuma o slobodnom kretanju osoba, Zajednicu u Zajedničkom odboru, koji je osnovan u skladu s člankom 14. Sporazuma, predstavlja predstavnik Komisije. Vijeće na prijedlog Komisije, a u skladu s odgovarajućim odredbama Ugovora o osnivanju Europske zajednice, utvrđuje stajalište koje u vezi odluka ili preporuka Zajedničkog odbora treba zauzeti Zajednica tijekom provedbe Sporazuma.
   Članak 3.
   1.   Što se tiče Sporazuma o zračnom prometu, Zajednicu u Zajedničkom odboru, koji je osnovan u skladu s člankom 21. Sporazuma, predstavlja Komisija kojoj pomažu predstavnici država članica.
   2.   Komisija usvaja stajalište koje treba zauzeti Zajednica u vezi odluka Zajedničkog odbora koji jednostavno proširuje akte zakonodavstva Zajednice na Švicarsku, a koji podliježu potrebnim tehničkim prilagodbama.
   3.   Za ostale odluke Zajedničkog odbora Vijeće, na prijedlog Komisije, usvaja stajalište Zajednice kvalificiranom većinom.
   Članak 4.
   1.   Što se tiče Sporazuma o prijevozu robe i putnika cestom i željeznicom, Zajednicu u Zajedničkom odboru, koji je osnovan u skladu s člankom 51. Sporazuma, predstavlja Komisija kojoj pomažu predstavnici država članica. Stajalište koje treba zauzeti Zajednica u vezi oduka Zajedničkog odbora usvaja:

               —

               Vijeće, kvalificiranom većinom na prijedlog Komisije, u predmetima koji su obuhvaćeni člancima 42., 45., 46., 47. i 54. Sporazuma,

               —

               Komisija, za sve ostale predmete, uz savjetovanje s Odborom koji je osnovan u skladu s prvim podstavkom članka 4. Odluke 92/578/EZ (3).

         Članak 5.
   1.   U vezi Sporazuma o trgovini poljoprivrednim proizvodima, Komisija, kojoj pomažu predstavnici država članica, predstavlja Zajednicu u Zajedničkom odboru za poljoprivredu iz članka 6. stavka 1. Sporazuma i uz Zajedničkom odboru za veterinarstvo iz članka 19. stavka 1. Priloga 11. Sporazumu.
   2.   Vijeće na prijedlog Komisije usvaja stajalište Zajednice u Zajedničkom odboru za poljoprivredu i Zajedničkom odboru za veterinarstvo u skladu s odgovarajućim odredbama Ugovora o osnivanju Europske zajednice.
   Međutim, stajalište Zajednice o pitanjima koja podliježu odlukama Zajedničkog odbora za poljoprivredu iz članka 6. stavka 3. Sporazuma usvaja Komisija:

               —

               po pitanjima iz Priloga 4. Sporazumu i njegovih dodataka u skladu s procedurom koja je definirana u članku 18. Direktive 2000/29/EZ (4),

               —

               po pitanjima iz Priloga 5. Sporazumu i njegovih dodataka u skladu s procedurom koja je definirana člankom 23. Direktive 70/524/EEZ (5),

               —

               po pitanjima iz Priloga 6. Sporazumu i njegovih dodataka u skladu s procedurom koja je definirana člankom 21. Direktive 66/400/EEZ (6) ili s odgovarajućim odredbama ostalih direktiva u području sjemenja,

               —

               po pitanjima iz Priloga 7. Sporazumu i njegovih dodataka u skladu s procedurom koja je definirana člankom 75. Uredbe (EZ) br. 1493/1999 (7),

               —

               po pitanjima iz Priloga 8. Sporazumu i njegovih dodataka u skladu s procedurom koja je definirana člankom 14. ili člankom 15. Uredbe (EEZ) br. 1576/89 (8) ili člankom 13. ili člankom 14. Uredbe (EEZ) br. 1601/91 (9),

               —

               po pitanjima iz Priloga 9. Sporazumu i njegovih dodataka u skladu s procedurom koja je definirana člankom 14. Uredbe (EEZ) br. 2092/96 (10),

               —

               po pitanjima iz Priloga 10. Sporazumu i njegovih dodataka u skladu s procedurom koja je definirana člankom 46. Uredbe (EZ) br. 2200/96 (11).

         3.   Ne dovodeći u pitanje stavak 6., Komisija usvaja mjere koje su potrebne za provedbu Sporazuma u pogledu:

               —

               provedbe tarifnih koncesija iz Priloga 2. i Priloga 3. Sporazumu, kao i izmjena i tehničkih prilagodbi koje su bile potrebne zbog izmjena Kombinirane nomenklature i kodova TARIC, u skladu s procedurom koja je definirana člankom 23. Uredbe (EEZ) br. 1766/92 (12) ili odgovarajućim odredbama ostalih uredbi o zajedničkoj organizaciji tržištâ ili u skladu s procedurom koja je definirana u stavku 2.,

               —

               provedbe Priloga 4. u skladu s procedurom utvrđenom člankom 18. Direktive 2000/29/EEZ,

               —

               provedbe Priloga 5. u skladu s procedurom utvrđenom člankom 23. Direktive 70/524/EEZ,

               —

               provedbe Priloga 6. u skladu s procedurom utvrđenom člankom 21. Direktive 66/400/EEZ ili odgovarajućih odredbi ostalih direktiva iz područja sjemena,

               —

               provedbe glave III. Priloga 7. u skladu s procedurom utvrđenom člankom 75. Uredbe (EZ) br. 1493/1999.,

               —

               provedbe članka 14. Priloga 8. u skladu s procedurom utvrđenom člankom 14. Uredbe (EEZ) br. 1576/89 ili članka 13. Uredbe (EEZ) br. 1601/91,

               —

               provedbe Priloga 9. u skladu s procedurom utvrđenom člankom 14. Uredbe (EEZ) 2092/91,

               —

               provedbe Priloga 10. u skladu s procedurom utvrđenom člankom 46. Uredbe (EZ) br. 2200/96,

               —

               provedbe Priloga 11. u skladu s člankom 30. Direktive 72/462/EEZ (13).

         4.   Ako je potrebno, mogu se donijeti potrebne mjere navedene u stavku 3. prvoj alineji, u skladu s procedurom koja je utvrđena dalje u tekstu.
   Komisiji pomaže Odbor za carinski zakonik koji je osnovan prema članku 248.a Uredbe (EEZ) br. 2913/92 (14).
   Kada se upućuje na ovaj stavak primjenjuju se članci 4. i 7. Odluke 1999/468/EZ.
   Dužina razdoblja navedenog u članku 4. stavku 3. Odluke 1999/468/EZ određuje se u trajanju od mjesec dana.
   5.   Odbor za carinski zakonik može ispitati bilo koje pitanje koje se odnosi na primjenu tarifnih kvota koje postavi njegov predsjednik na njegovu inicijativu ili na zahtjev države članice.
   6.   Komisija, na zahtjev države članice ili na vlastitu inicijativu, odlučuje o potrebnim mjerama u skladu s člankom 10. Sporazuma, člankom 29. Priloga 7., člankom 16. Priloga 8., člankom 9. Priloga 9. i člankom 5. Priloga 10. Vijeće i države članice obavješćuju se o tim odlukama. Ako Komisija dobije zahtjev države članice, o tome donosi odluku u roku od tri radna dana od primitka zahtjeva. Svaka država članica može odluku Komisije proslijediti Vijeću u roku od tri radna dana od dana primitka obavijesti. Vijeće se sastaje bez odlaganja. Ono može, kvalificiranom većinom, donijeti različite odluke u roku od 30 dana od dana kada mu je upućena odluka Komisije.
   Članak 6.
   1.   U pogledu Sporazuma o uzajamnom priznavanju u vezi s ocjenom sukladnosti, Zajednicu na Zajedničkom odboru, dalje u tekstu „Odbor”, koji je osnovan u skladu s člankom 10. Sporazuma, predstavlja Komisija kojoj pomaže poseban odbor kojeg imenuje Vijeće. Komisija, nakon savjetovanja s tim posebnim odborom, započinje s imenovanjima, obavješćivanjem, razmjenom informacija i zahtjevima za provjerama iz članka 6. stavka 3., članka 7., članka 8. stavka 1., članka 10. stavka 4. točke (e) i članka 12. Sporazuma.
   2.   Stajalište koje Zajednica treba zauzeti u Odboru određuje Komisija, nakon savjetovanja s posebnim odborom iz stavka 1. s obzirom na:

               (a)

               primjenu članka 1. stavka 3. na poglavlje Priloga l.;

               (b)

               donošenje pravilnika u skladu s člankom 10. stavkom 2. i procedure provjere utvrđene člankom 10. stavkom 4. točkama (c) i (d) Sporazuma;

               (c)

               provjera podudarnosti tijela za ocjenu sukladnosti i odgovarajućih odluka u skladu s člankom 8. i člankom 11. točkom (c) Sporazuma;

               (d)

               izmjene odjeljaka I. do V. svih poglavlja iz Priloga I. u skladu s člankom 10., stavkom 4. točkama (a), (b) i (e) i člankom 11. Sporazuma;

               (e)

               izmjene priloga u skladu s člankom 10. stavkom 5. Sporazuma; i

               (f)

               mehanizam rješavanja sporova iz članka 14. Sporazuma.

         3.   U svim ostalim slučajevima Vijeće, kvalificiranom većinom na prijedlog Komisije, utvrđuje stajalište koje treba zauzeti Zajednica u Odboru.
   Članak 7.
   1.   U pogledu Sporazuma o određenim vidovima javne nabave, Zajednicu u Zajedničkom odboru koji je osnovan u skladu s člankom 11. Sporazuma, predstavlja Komisija kojoj pomažu predstavnici država članica.
   2.   Komisiji je u ime Zajednice dopušteno da odobri izmjene priloga I., II., III., IV., VI. i VII. Sporazumu. U ovoj zadaći Komisiji pomaže odbor kojeg je imenovalo Vijeće. Odobrenje navedeno u prvoj rečenici, u slučaju Priloga I. ograničava se na izmjene koje će biti potrebne ako bi se trebale primijeniti procedure utvrđene člankom 8. Direktive 93/38/EEZ, u slučaju priloga II., III. i IV. na izmjene koje će biti potrebne ako se trebaju primijeniti slične procedure na područja kojima se bave ovi prilozi, a u slučaju priloga VI. i VII. na rezultate budućih pregovora koji će se voditi u okviru Sporazuma o državnim nabavama 1996.
   3.   U svim ostalim slučajevima stajalište koje treba zauzeti Zajednica vezano uz odluke Zajedničkog odbora utvrđuje Vijeće na prijedlog Komisije, u skladu s odgovarajućim odredbama Ugovora o osnivanju Europske zajednice.
   Članak 8.
   Predsjednik Vijeća u ime Europske zajednice pohranjuje dokumente ili instrumente odobrenja koji su predviđeni u svakom sporazumu, a isto tako čini i predsjednik Komisije u ime Europske zajednice za atomsku energiju u pogledu Sporazuma o znanstvenoj i tehnološkoj suradnji.

      Sastavljeno u Bruxellesu 4. travnja 2002.

            Za Vijeće

            Predsjednik

         A. ACEBES PANIAGUA

            Za Komisiju

            Predsjednik

         R. PRODI

      (1)  SL C 41, 7.2.2001., str. 25.

      (2)  SL L 184, 17.7.1999., str. 23.

      (3)  SL L 373, 21.12.1992., str. 26.

      (4)  SL L 169, 10.7.2000., str. 1. Direktiva kako je izmijenjena Direktivom Komisije 2001/33/EZ (SL L 127, 9.5.2001., str. 42.).

      (5)  SL L 270, 14.12.1970., str. 1. Direktiva kako je zadnje izmijenjena Uredbom Komisije (EZ) br. 2205/2001 (SL L 297, 15.11.2001., str. 3.).

      (6)  SL L 125, 11.7.1966., str. 2290/66. Direktiva kako je zadnje izmijenjena Direktivom Vijeća 98/96/EZ (SL L 25, 1.2.1999., str. 27.).

      (7)  SL L 179, 14.7.1999., str. 1. Uredba kako je zadnje izmijenjena Uredbom Vijeća (EZ) br. 2585/2001 (SL L 345, 29.11.2001., str. 10.).

      (8)  SL L 160, 12.6.1989., str. 1. Uredba kako je zadnje izmijenjena Uredbom Vijeća (EZ br. 3378/94 (SL L 366, 31.12.1994., str. 1.).

      (9)  SL L 149, 14.6.1991., str. 1 Uredba kako je zadnje izmijenjena Uredbom Vijeća (EZ) br. 2061/96 (SL L 277, 30.10.1996., str. 1.).

      (10)  SL L 198, 22.7.1991., str. 1. Uredba kako je zadnje izmijenjena Uredbom Komisije (EZ) br. 2491/2001 (SL L 337, 20.12.2001., str. 9.).

      (11)  SL L 297, 21.11.1996., str. 1. Uredba kako je zadnje izmijenjena Uredbom Komisije (EZ) br. 911/2001 (SL L 129, 11.5.2001., str. 3.).

      (12)  SL L 181, 1.7.1992., str. 21. Uredba kako je zadnje izmijenjena Uredbom Vijeća (EZ) br. 1666/2000 (SL L 193, 29.7.2000., str. 1.).

      (13)  SL L 302, 31.12.1972., str. 28. Direktiva kako je zadnje izmijenjena Uredbom Vijeća (EZ) br. 1452/2001 (SL L 198, 21.7.2001., str. 11.).

      (14)  SL L 302, 19.10.1992., str. 1. Uredba kako je zadnje izmijenja Uredbom (EZ) br. 2700/2000 Europskog parlamenta i Vijeća (SL L 311, 12.12.2000., str. 17.).


title: 2011/166/EU: Odluka Komisije od 17. ožujka 2011. o osnivanju SHARE-ERIC-a

text:
               01/Sv. 13

               HR

               Službeni list Europske unije

               245

         32011D0166

               L 071/20

               SLUŽBENI LIST EUROPSKE UNIJE

         ODLUKA KOMISIJE
   od 17. ožujka 2011.
   o osnivanju SHARE-ERIC-a
   (2011/166/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 723/2009 od 25. lipnja 2009. o pravom okviru Zajednice za Konzorcij europskih istraživačkih infrastruktura (ERIC) (1),
   budući da:

               (1)

               Uredbom (EZ) br. 723/2009 ovlašćuje se Komisija za osnivanje Konzorcija europske istraživačke infrastrukture (dalje u tekstu „ERIC”).

               (2)

               Češka Republika, Savezna Republika Njemačka, Kraljevina Nizozemska i Republika Austrija zatražile su od Komisije 14. prosinca 2010. da se Istraživanje o zdravlju, starenju i umirovljenju u Europi uspostavi kao Konzorcij europskih istraživačkih infrastruktura (SHARE-ERIC), Kraljevina Belgija pridružila se ovom zahtjevu 21. siječnja 2011., a Švicarska je zatražila sudjelovanje kao promatrač SHARE-ERIC-a.

               (3)

               Kraljevina Nizozemska podnijela je izjavu u kojoj SHARE-ERIC od njegovog osnivanja priznaje kao međunarodno tijelo u smislu članka 143. točke (g) i članka 151. stavka 1. točke (b) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (2), te kao međunarodnu organizaciju u smislu članka 23. stavka 1. druge alineje Direktive Vijeća 92/12/EEZ od 25. veljače 1992. o općim aranžmanima za proizvode koji podliježu trošarinama te o držanju i prometu tih proizvoda i njihovom praćenju (3).

               (4)

               Komisija je u skladu sa svojim obvezama iz članka 5. stavka 2. Uredbe (EZ) br. 723/2009 razmotrila zahtjev i zaključila da ispunjava uvjete navedene u Uredbi (EZ) br. 723/2009.

               (5)

               U skladu s člankom 6. stavkom 1. i člankom 20. Uredbe (EZ) br. 723/2009 mišljenje o osnivanju SHARE-ERIC-a zatraženo je od odbora koji je uspostavljen na temelju članka 20. te Uredbe, te je odbor dao pozitivno mišljenje.

               (6)

               Očekuje se da će SHARE-ERIC biti od značajne koristi za druge veće europske istraživačke i inovacijske inicijative o starenju stanovništva, kao što je predložena zajednička programska inicijativa Dulji i bolji život, zajednički program o životu potpomognutom okolinom i europsko partnerstvo za inovacije o aktivnom i zdravom starenju,

         DONIJELA JE OVU ODLUKU:
   Jedini članak
   Osnivanje SHARE-ERIC-a
   1.   U skladu s Uredbom (EZ) br. 723/2009 osniva se Konzorcij europskih istraživačkih infrastruktura za Istraživanje o zdravlju, starenju i umirovljenju u Europi pod nazivom SHARE-ERIC.
   SHARE-ERIC ima pravnu osobnost od dana stupanja na snagu ove Odluke, te u svakoj državi članici uživa najširu pravnu sposobnost koja se priznaje pravnim osobama na temelju prava te države članice. Osobito može stjecati i posjedovati pokretnine, nekretnine intelektualno vlasništvo te njima raspolagati, sklapati ugovore i biti stranka u sudskom postupku.
   2.   Statut SHARE-ERIC-a dogovoren između njegovih članica nalazi se u Prilogu ovoj Odluci. Njegova izmjena podliježe odredbama Statuta i članka 11. Uredbe (EZ) br. 723/2009. Statut je javno dostupan na internetskoj stranici ERIC-a i u njegovom zakonskom sjedištu.
   3.   Ova Odluka stupa na snagu trećeg dana od dana objave u Službenom listu Europske unije.
   4.   U cijelosti je obvezujuća i izravno se primjenjuje u svim državama članicama.

      Sastavljeno u Bruxellesu 17. ožujka 2011.

            Za Komisiju

            Predsjednik

         José Manuel BARROSO

      (1)  SL L 206, 8.8.2009., str. 1.

      (2)  SL L 347, 11.12.2006., str. 1.

      (3)  SL L 76, 23.3.1992., str. 1.
   PRILOG

      STATUT SHARE-ERIC-a

      o osnivanju i provođenju Ankete o zdravlju, starenju i umirovljenju u Europi (SHARE)

      Sadržaj

               Članak 1.:

            Osnivanje SHARE-ERIC-a

               Članak 2.:

            Zakonsko sjedište i radni jezik

               Članak 3.:

            Zadaće

               Članak 4.:

            Načela

               Članak 5.:

            Tijela organizacije i partnerske znanstvene institucije

               Članak 6.:

            Vijeće

               Članak 7.:

            Upravni odbor

               Članak 8.:

            Pokrivenost

               Članak 9.:

            Doprinosi

               Članak 10.:

            Odgovornost i osiguranje

               Članak 11.:

            Intelektualno vlasništvo

               Članak 12.:

            Objavljivanje i korištenje podataka SHARE

               Članak 13.:

            Javna nabava i porezne olakšice

               Članak 14.:

            Zapošljavanje

               Članak 15.:

            Izmjene

               Članak 16.:

            Pristupanje

               Članak 17.:

            Razdoblje djelovanja Organizacije

               Članak 18.:

            Dostupnost Statuta

               Prilog 1.:

            Partnerske znanstvene institucije i voditelji nacionalnih skupina

               Prilog 2.:

            Znanstveni odbor za praćenje

               Prilog 3.:

            Procijenjeni troškovi istraživanja i troškovi poslovanja

               Prilog 4.:

            Ograničeni postupak javne nabave
         Republika Austrija
   Kraljevina Belgija
   Češka Republika
   Savezna Republika Njemačka
   Kraljevina Nizozemska
   dalje u tekstu "ugovorne stranke",
   ŽELEĆI dodatno ojačati položaj Europe i država ugovornih stranaka u području istraživanja u svijetu, te intenzivirati znanstvenu suradnju preko granica struke i nacionalnih granica;
   UZIMAJUĆI U OBZIR izvješće Europske komisije podnijeto Europskom vijeću 2001. (dokument Vijeća 6997/01) u kojem se starenje stanovništva i njegove društvene i gospodarske posljedice na rast i napredak smatra jednim od najžurnijih izazova 21. stoljeća u Europi, što ukazuje na ozbiljne infrastrukturne nedostatke u pogledu razumijevanja starenja pojedinca i stanovništva, te stoga poziva na "razmatranje mogućnosti osnivanja europskog longitudinalnog istraživanja o starenju u suradnji s državama članicama radi poticanja europskog istraživanja o starenju";
   NA TEMELJU sadašnjeg prototipa Istraživanja o zdravlju, starenju i umirovljenju u Europi (SHARE), koji je u okviru hodograma Europskog strategijskog foruma o istraživačkim infrastrukturama izabran kao jedna od središnjih istraživačkih infrastruktura u Europskom istraživačkom prostoru;
   PRIZNAJUĆI da će ovo novo interdisciplinarno, međunarodno i longitudinalno istraživanje kvalitete u pogledu koherentnosti, širine i međunarodne usporedivosti u budućnosti biti od velikog značaja na mnogim različitim područjima temeljnih i primijenjenih znanosti poput demografije, ekonomije, epidemiologije, gerontologije, biologije, medicine, psihologije, javnog zdravlja, politike zdravlja, sociologije i statistike;
   PRIZNAJUĆI da oblikovanje javne politike na temelju dokaza zahtijeva ažuriranu infrastrukturu podataka;
   OČEKUJUĆI sudjelovanje drugih država u aktivnostima koje se poduzimaju na temelju ovog Statuta;
   SPORAZUMJELE SU SE:
   Članak 1.
   Osnivanje SHARE-ERIC-a
   1.   Uspostavlja se decentralizirana europska istraživačka infrastruktura pod nazivom Istraživanje o zdravlju, starenju i umirovljenju u Europi (SHARE).
   2.   SHARE ima pravni oblik Konzorcija europskih istraživačkih infrastruktura (ERIC), koji je ustanovljen u skladu s odredbama Uredbe (EZ) br. 723/2009 i naziva se "SHARE-ERIC" (dalje u tekstu "Organizacija").
   Članak 2.
   Zakonsko sjedište i radni jezik
   1.   Zakonsko sjedište Organizacije je u Tilburgu, Nizozemska.
   2.   Čim njemačke vlasti dostave potrebne izjave u skladu s člankom 5. stavkom 1. slovom (d) Uredbe (EZ) br. 723/2009, ugovorne stranke su suglasne pokrenuti izmjene Statuta o premještaju zakonskog sjedišta u Njemačku. Takva izmjena ne stupa na snagu prije završetka prve faze iz članka 8.
   3.   Radni jezik Organizacije je engleski.
   Članak 3.
   Zadaće
   1.   SHARE-ERIC gradi infrastrukturu mikro podataka o kućanstvima i pojedincima koja je potrebna za razumijevanje starenja pojedinca i stanovništva (dalje u tekstu "istraživanje"). Njegove glavne zadaće su:

               (a)

               oblikovanje temeljnog anketnog istraživačkog instrumenta koji obuhvaća ključne podatke o gospodarskim, zdravstvenim i obiteljskim/socijalnim uvjetima života osoba u dobi od 50 i više godina te njihovih partnera;

               (b)

               primjena tog istraživačkog instrumenta svake dvije godine na panelu ispitanika u svakoj državi sudionici i održavanje kontakata sa svim članovima panela između valova anketiranja;

               (c)

               objedinjavanje prikupljenih informacija u lako upotrebljivoj bazi podataka, koja je dostupna svim znanstvenim istraživačima podložno važećim ograničenjima o primjenjivoj povjerljivosti podataka, te ažuriranje te baze podataka, uključujući čišćenje, dodavanje i dokumentiranje osnovnih podataka.

         2.   Sadašnji prototip SHARE-a nadograđuje se u tri dimenzije:

               (a)

               produljenje SHARE-a na duže razdoblje kako bi se stvorio autentični panel koji prati pojedince u procesu starenja i njihove reakcije na promjene u društvenom i gospodarskom okruženju. Nadogradnja obuhvaća sedam daljnjih valova svake dvije godine u tri faze, kako je određeno u članku 8.;

               (b)

               širenje SHARE-a na sve države članice EU;

               (c)

               povećanje veličine uzorka SHARE-a kako bi se istraživanje također koristilo za analize u pojedinim državama. U pravilu je ciljna veličina uzorka 6 000 osoba u dobi od 50 i više godina u svakoj državi članici.

         3.   SHARE-ERIC obavlja svoje zadaće na neprofitnoj osnovi.
   Članak 4.
   Načela
   1.   SHARE oblikuju istraživači za istraživače. Izvrsnost u istraživanju je najvažnija od svih ostalih razmatranja. Znanstvenu izvrsnost SHARE-a nadzire neovisni znanstveni odbor za praćenje (Prilog 2.).
   2.   SHARE je nadnacionalno istraživanje. Međudržavna usporedivost u okviru SHARE-a je temelj svih odluka o oblikovanju. Osim toga usporedivost sa srodnim istraživanjima, posebno Američkom studijom o zdravlju i umirovljenju i Engleskom longitudinalnom studijom o starenju, pruža informacije za odluke o oblikovanju. Teme s nadnacionalnim istraživačkim potencijalom imaju prednost nad temama koje se tiču pojedine države.
   3.   SHARE integrira ekonomiju, zdravlje i društvene znanosti. Teme s interdisciplinarnim istraživačkim potencijalom imaju prednost nad temama koje se tiču pojedinog područja.
   4.   SHARE je longitudinalno istraživanje koje prati osobe u procesu starenja. Teme s longitudinalnim istraživačkim potencijalom imaju prednost nad temama koje se tiču pojedinih vremenskih točaka.
   5.   Istraživanje na temelju SHARE-a olakšava politikama EU koje se temelje na dokazima, kao što je inicijativa "Unija inovacija" strategije Europa 2020, da se suoče sa izazovima starenja stanovništva u svim zemljama EU.
   Članak 5.
   Tijela Organizacije i partnerske znanstvene institucije
   1.   Tijela Organizacije su Glavna skupština, dalje u tekstu "Vijeće" (članak 6.) i Upravni odbor (članak 7.).
   2.   Na prijedlog Upravnog odbora i s obzirom na načela utvrđena u članku 4., svaka ugovorna stranka bira istraživačku instituciju koja je odgovorna za obavljanje znanstvenih zadaća SHARE-ERIC-a u predmetnoj državi (dalje u tekstu "partnerska znanstvena institucija").
   3.   Ako jedna od partnerskih znanstvenih institucija prekrši načela utvrđena člankom 4., ugovorna stranka može na prijedlog Upravnog odbora promijeniti partnersku znanstvenu instituciju.
   4.   Upravni odbor traži savjet od znanstvenog odbora za praćenje (Prilog 2.) u vezi prijedloga ili promjene partnerske znanstvene institucije.
   5.   Sadašnje partnerske znanstvene institucije navedene su u Prilogu 1.
   Članak 6.
   Vijeće
   1.   Svaku ugovornu stranku u Vijeću zastupaju najviše dva predstavnika. Ugovorne stranke imenuju i razrješuju predstavnike u Vijeću. Svaka ugovorna stranka obavješćuje predsjednika Vijeća u pisanom obliku bez odlaganja o imenovanju ili razrješenju svojih predstavnika u Vijeću.
   2.   Svaka ugovorna stranka ima jedan glas u Vijeću. Odluke se donose običnom većinom glasova, osim ako nije drukčije utvrđeno ovim Statutom. U slučaju da su glasovi podijeljeni odlučuje glas države domaćina.
   3.   Vijeće bira predsjednika i zamjenika predsjednika iz izaslanstava ugovornih stranaka na razdoblje od dvije godine. Njihovim izborom predsjednik i zamjenik predsjednika postaju neovisni (supra partes) i napuštaju svoja izaslanstva. Ugovorne stranke kojih se ti odlasci tiču imenuju drugog predstavnika koji će ih zastupati u Vijeću.
   4.   Vijeće se sastaje najmanje jednom godišnje. Sastanke Vijeća saziva predsjednik Vijeća. Sastanci Vijeća također se sazivaju na zahtjev najmanje dvije ugovorne stranke. Izvanredne sjednice Vijeća mogu se također sazvati na zahtjev koordinatora (članak 7.), ako je to potrebno u interesu Organizacije.
   5.   Vijeće zaprima i odobrava godišnje izvješće, financijski izvještaj i godišnji plan rashoda koje podnosi Upravni odbor. Vijeće najmanje jednom godišnje preispituje stvarne i predviđene troškove istraživanja i troškove poslovanja. Vijeće jednoglasnom odlukom može odobriti izmjenu doprinosa za druge zajedničke troškove u godišnjem planu rashoda, koji nisu pokriveni drugim izvorom financiranja (članak 9. stavak 5.).
   6.   Vijeće zaprima i prihvaća godišnji plan aktivnosti, koji sadrži sveukupne znanstvene ciljeve SHARE-a, istraživački naglasak sljedećeg vala, postupak certificiranja te raspored anketiranja i diseminacije podataka. Svake dvije godine Vijeće prima izvješće znanstvenog odbora za praćenje.
   7.   Vijeće na prijedlog partnerskih znanstvenih institucija bira koordinatora, koordinatore područja i ostale članove Upravnog odbora u skladu s člankom 7. kvalificiranim većinom (najmanje dvije trećine ugovornih stranaka).
   8.   Države koje su potpisivanjem Memoranduma o razumijevanju o pripremi Istraživanja o zdravlju, starenju i umirovljenju u Europi (15. srpnja 2009.) preuzele obveze prema SHARE-ERIC-u mogu postati članice Vijeća bez prava glasa kao promatrači do pristupanja SHARE-ERIC-u u skladu s člankom 16.
   Članak 7.
   Upravni odbor
   1.   Upravni odbor čini najviše šest članova, uključujući:

               (a)

               direktora SHARE-a (dalje u tekstu "koordinator");

               (b)

               tri koordinatora područja, koji predstavljaju tri znanstvena područja SHARE-a (ekonomija, zdravlje i socijalne/obiteljske mreže);

               (c)

               prema potrebi druge znanstvenike koji predstavljaju važno znanstveno područje ili važan operativni centar SHARE-a.

         2.   Članovi Upravnog odbora moraju biti međunarodno priznati znanstvenici s iskustvom u istraživanju o starenju i/ili vođenju anketnog istraživanja.
   3.   Upravni odbor predlaže Vijeću sve strateške i proračunske odluke. On je odgovoran za sve financijske i upravljačke procese koji održavaju znanstveni integritet, međunarodnu usporedivost i sveukupnu uravnoteženost oblikovanja anketnog istraživanja SHARE-a. Naime, on je odgovorna za financije i očekivane rezultate SHARE-ERIC-a, te za poštovanje pravnih propisa kao što su tajnost podataka i sigurnosni propisi na europskoj razini.
   4.   Upravni odbor podnosi Vijeću godišnje izvješće o stanju istraživanja, predlaže Vijeću godišnji plan rashoda i plan aktivnosti te priprema financijski izvještaj.
   5.   Koordinator vodi Upravni odbor i pravni je zastupnik SHARE-ERIC-a. Koordinator je odgovoran za provedbu anketnog istraživanja i održavanje jednakih visokih metodoloških standarda u svim državama sudionicama.
   6.   Koordinatori područja su odgovorni za znanstvenu izvrsnost u istraživanju u njihovim znanstvenim područjima. Naime, oni su odgovorni za oblikovanje upitnika u njihovim području i integritet podataka, koji se dostavljaju znanstvenoj javnosti.
   7.   Upravni odbor traži savjete od vanjskih stručnjaka i uspostavlja odbor znanstvenika koji daju savjete o svim znanstvenim pitanjima ("znanstveni odbor za praćenje"). Takav odbor je neovisan od Organizacije (Prilog 2.).
   8.   Odnosi između Upravnog odbora i partnerskih znanstvenih institucija uređuju se konzorcijskim sporazumom.
   Članak 8.
   Pokrivenost
   1.   Organizacija pokriva razdoblje anketnog istraživanja od sedam valova, koje je podijeljeno u tri faze:

               (a)

               U fazi I. Organizacija provodi početne sveobuhvatne valove istraživanja u 2010. i 2011. na temelju razvijenog nacrta iz pripremne faze.

               (b)

               U fazi II. Organizacija provodi dodatna tri sveobuhvatna vala istraživanja u 2012./13., 2014./15. i 2016./17., ažurira nacrt radi usklađivanja s najnovijim dostignućima i objavljuje podatke.

               (c)

               Nakon uspješne znanstvene ocjene, Organizacija u fazi III. provodi još tri sveobuhvatna vala istraživanja u 2018./19., 2020./21. i 2022./23., ažurira nacrt radi usklađivanja s najnovijim dostignućima i objavljuje podatke.

         Članak 9.
   Doprinosi
   1.   Doprinosi ugovornih stranaka pokrivaju troškove provođenja sedam valova istraživanja u svakoj državi, uključujući troškove koordinacije i zajedničke troškove kao što su troškovi za ažuriranje nacrta, objavljivanje podataka u vezi sedam valova prikupljanja podataka i proračuni za koordinatora, koordinatore područja i znanstveni odbor za praćenje.
   2.   Doprinosi ugovornih stranaka obuhvaćaju četiri vrste troškova: (a) troškove istraživanja u svakoj državi, (b) troškove poslovanja za provođenje istraživanja u svakoj državi, (c) troškove koordinacije i (d) ostale zajedničke troškove ako ti troškovi nisu obuhvaćeni drugim izvorima financiranja. Tablica s preliminarnim procjenama tih troškova u fazi I. nalazi se u Prilogu 3.
   3.   Svaka ugovorna stranka SHARE-ERIC-u stavlja na raspolaganje, bilo izravno ili putem partnerske znanstvene institucije za koju je odgovorna, sredstva koja pokrivaju udio te države u troškovima istraživanja (Stupac A preliminarnih procjena u Prilogu 3.).
   4.   Svaka ugovorna stranka partnerskoj znanstvenoj instituciji za koju je odgovorna stavlja na raspolaganje sredstva koja pokrivaju udio te države u troškovima poslovanja (Stupac B preliminarnih procjena u Prilogu 3.).
   5.   Savezna Republika Njemačka financira troškove koordinacije istraživanja (Stupac C preliminarnih procjena u Prilogu 3.).
   6.   Svaka ugovorna stranka daje doprinose SHARE-ERIC-u za dio drugih zajedničkih troškova istraživanja, koji nisu pokriveni drugim izvorima financiranja. Udio svake ugovorne stranke razmjeran je najnovijim podacima o bruto nacionalnom dohotku po glavi stanovnika koje dostavlja Eurostat, pod uvjetom da udio svake ugovorne stranke nije manji od 0,5 i veći od 1,5 prosječnog udjela. Struktura drugih zajedničkih troškova detaljno je navedena u godišnjem planu rashoda (stupac D preliminarnih procjena u Prilogu 3.).
   7.   SHARE-ERIC ili partnerske znanstvene institucije, kao konzorcij, mogu se odazvati na pozive Europske komisije, Američkog nacionalnog instituta za starenje i drugih nadnacionalnih i nacionalnih organizacija, koje pružaju financijska sredstva za projekt u cjelini, za dio ili sve zajedničke troškove navedene u stupcu D Priloga 3.
   Članak 10.
   Odgovornost i osiguranje
   1.   Financijska odgovornost članica za dugove ERIC-a ograničava se na njihove odgovarajuće doprinose u SHARE-ERIC-u, koji su dogovoreni u godišnjim planovima rashoda.
   2.   SHARE-ERIC poduzima odgovarajuće mjere za osiguranje od rizika specifičnih za organiziranje i provođenje anketnog istraživanja.
   Članak 11.
   Intelektualno vlasništvo
   1.   U skladu s ciljevima ovog Statuta, izraz "intelektualno vlasništvo" razumjet će se u skladu s člankom 2. Konvencije o osnivanju Svjetske organizacije za intelektualno vlasništvo, potpisane 14. srpnja 1967.
   2.   SHARE-ERIC je vlasnik istraživanja i svih prava intelektualnog vlasništva koja iz nje proizlaze.
   3.   S obzirom na pitanja intelektualnog vlasništva, odnosi između ugovornih stranaka bit će uređeni nacionalnim zakonodavstvom ugovornih stranaka.
   Članak 12.
   Objavljivanje i korištenje SHARE podataka
   1.   SHARE-ERIC bez odlaganja diseminira znanstvenoj zajednici prikupljene podatke nakon pročišćavanja, dodavanja i dokumentiranja podataka.
   2.   SHARE podatke besplatno koristi cijela znanstvena zajednica. Upravni odbor osniva vijeće korisnika koje zastupa interese znanstvene zajednice korisnika, uzimajući u obzir preporuke znanstvenog odbora za praćenje.
   3.   Korištenje i prikupljanje SHARE podataka podliježe europskim i nacionalnim zakonima o zaštiti podataka. Korištenje SHARE podataka od strane korisnika koji ne podliježu zakonodavstvu EU uvjetuje se potpisivanjem izjave o tajnosti podataka prema obrascu Europske komisije (SL L 6, 10.1.2002., str. 52.).
   Članak 13.
   Javna nabava i porezne olakšice
   1.   SHARE-ERIC postupa s kandidatima i ponuditeljima u javnoj nabavi na jednak i nediskriminirajući način, neovisno o tome imaju li ili nemaju sjedište u Europskoj uniji. Sva javna nabava poštuje načela transparentnosti, nediskriminacije i konkurentnosti.
   2.   Općenito, javna nabava SHARE-ERIC-a podliježe Direktivi 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi te ugovora o javnim uslugama (1), uzimajući u obzir pragove izmijenjene Uredbom Komisije (EZ) br. 1422/2007 (2) ili sve daljnje izmjene i važeće nacionalne propise o javnoj nabavi.
   3.   Za nabavu usluga istraživanja i razvoja anketnog istraživanja koje su od koristi za cijelu znanstvenu zajednicu i koje u cijelosti plaća SHARE-ERIC primjenjuje se članak 16. točka (f) Direktive 2004/18/EZ putem ograničenog postupka (Prilog 4). Kod tako ograničenih postupaka, pregovaračkih postupaka uz objavljivanje poziva na nadmetanje i postupaka natjecateljskog dijaloga, naručitelji mogu ograničiti broj prikladnih kandidata koje će pozvati na podnošenje ponuda, pregovarati ili voditi razgovore, pod uvjetom da postoji dovoljan broj prikladnih kandidata.
   4.   Porezna oslobođenja na temelju Direktive 2006/112/EZ ograničavaju se na dodanu vrijednost poreza za takve robe i usluge u vezi istraživanja i razvoja anketnog istraživanja, koje su namijenjene službenoj uporabi, prelaze vrijednost 250 eura, ostvaruju korist za cijelu znanstvenu zajednicu te ih u cijelosti plaća SHARE-ERIC. Daljnja ograničenja se ne primjenjuju.
   Članak 14.
   Zapošljavanje
   1.   SHARE-ERIC je poslodavac koji pruža jednake mogućnosti. Ugovori o radu su u skladu s nacionalnima zakonima države u kojoj je osoblje zaposleno.
   2.   U skladu sa zahtjevima nacionalnog zakonodavstva, svaka ugovorna stranka u okviru svoje nadležnosti olakšava kretanje i boravak državljana ugovornih stranka koji sudjeluju u zadaćama SHARE-ERIC-a i njihovih članova obitelji.
   Članak 15.
   Izmjene
   1.   Vijeće je ovlašteno promijeniti ovaj Statut i njegove priloge kvalificiranom većinom. Za izmjenu članka ili priloga potrebna je dvotrećinska većina. Dan izmjena navodi se u Statutu.
   2.   Statut SHARE-ERIC-a je uvijek u skladu s Uredbom (EZ) br. 723/2009 o pravnom okviru Zajednice za Konzorcij europskih istraživačkih infrastruktura i svim drugim važećim europskim zakonima i propisima.
   Članak 16.
   Pristupanje
   1.   Nakon stupanja na snagu ovog Statuta svaka vlada može mu pristupiti uz suglasnost dvije trećine ugovornih stranaka u Vijeću prema dogovorenim uvjetima. Uvjeti pristupanja su predmet sporazuma između ugovornih stranaka i vlade pristupnice ili skupina vlada pristupnica.
   2.   Na prijedlog Upravnog odbora i s obzirom na načela utvrđena u članku 4., ugovorne stranke pristupnice biraju istraživački institut koji je odgovoran za obavljanje znanstvenih zadaća SHARE-ERIC-a u toj državi.
   3.   Upravni odbor traži savjet znanstvenog odbora za praćenje kod predlaganja partnerske znanstvene institucije.
   Članak 17.
   Razdoblje djelovanja Organizacije
   1.   Organizacija se osniva za razdoblje do 31. prosinca 2024. To razdoblje uključuje faze I., II. i III., kako je određeno člankom 8.
   2.   Ugovorna stranka može se povući iz Organizacije nakon faze I. ili faze II.
   3.   Organizacija se može raspustiti na temelju prijedloga u kojem se navodi postupak i vremenski okvir, ako ga odobri Vijeće dvotrećinskom većinom, posebno ako Organizacija odluči da neće nastaviti s fazom III.
   4.   O svakoj takvoj odluci obavješćuje se Europska komisija u roku od 10 dana od donošenja iste u skladu s člankom 16. Uredbe (EZ) br. 723/2009.
   Članak 18.
   Dostupnost Statuta
   Ovaj Statut je javno dostupan na SHARE-ERIC-ovoj internetskoj stranici u skladu s člankom 10. Uredbe (EZ) br. 723/2009.

      (1)  SL L 134., 30.4.2004., str. 114.

      (2)  SL L 317, 5.12.2007., str. 34.
   PRILOG 1.

      PARTNERSKE ZNANSTVENE INSTITUCIJE I VODITELJI NACIONALNIH SKUPINA

               Zemlja

               Organizacije sudionice

               Kratak opis

               Austrija

               Sveučilište u Linzu, Odjel za ekonomiju

               Odjel za ekonomiju Sveučilišta u Linzu koordinira austrijsko sudjelovanje u SHARE projektu. Težište istraživanja je ekonomija rada, ekonomija javnog sektora, problemi mirovinske reforme kao i ekonomija okoliša. Odjel predstavlja Rudolf Zima-Ebmer, profesor ekonomije i stručnjak za empirijsku ekonomiju rada.

               Belgija

               Sveučilište u Antwerpenu, CSP

               Glavni cilj CSP-a je istraživanje primjerenosti socijalne politike. Njegova istraživanja se uglavnom temelje na opsežnim društveno-ekonomskim istraživanjima kućanstava. Karel van den Bosch, viši istraživač, vodit će belgijsku nacionalni tim.

               Belgija

               Sveučilište u Liègeu, CREPP

               Glavna područja specijalizacije CREPP-a su socijalna sigurnost, ponašanje kod umirovljenja, blagostanje starijih osoba i međugeneracijski prijenosi. Sergio Perelman zadužen je za koordinaciju projekta SHARE-a u belgijskoj zajednici francuskog govornog područja.

               Češka

               CERGE-EI, Prag

               CERGE-EI je u potpunosti ovlašten institut u Sjedinjenim Američkim Državama i Češkoj. Njegova glavna specijalizacija je socijalna, ekonomska i politička tranzicija u državama Srednje i Istočne Europe i na području bivšeg Sovjetskog Saveza. Radim Bohacek vodit će češki nacionalni tim.

               Njemačka

               Sveučilište u Mannheimu, Istraživački institut za ekonomiju starenja u Mannheimu (MEA)

               MEA je svjetski poznati centar izvrsnosti za ekonomiju starenja. Područja istraživanja su štednja, socijalno osiguranje i državna politika, makroekonomske posljedice starenja stanovništva, te javno zdravlje. Predstavnik MEA je direktor Axel Börsch-Supan, koji je koordinirao grupom SHARE projekata.

               Nizozemska

               Sveučilište u Tilburgu,
               Netspar

               Netspar je znanstvena mreža za studije o mirovinama, starenju i umirovljenju, koja je povezana s Fakultetom ekonomije i poslovne administracije Sveučilišta u Tilburgu. Nizozemski nacionalni tim SHARE vodit će njezin glavni direktor Frank van der Duyn Schouten.

         PRILOG 2.

      ZNANSTVENI ODBOR ZA PRAĆENJE

   Članak 1.
   Osnivanje
   Upravni odbor će uspostaviti savjetodavni odbor od najmanje šest uglednih, nezavisnih i iskusnih znanstvenika (dalje u tekstu "znanstveni odbor za praćenje"), koji pružaju vanjsko savjetovanje u korist istraživanja kako bi provjerili kvalitetu rada istraživačkog konzorcija i dali periodične savjete Vijeću i istraživačkom konzorciju.
   Članak 2.
   Nezavisnost
   Znanstveni odbor za praćenje je neovisan od SHARE-ERIC-a.
   Članak 3.
   Zadaće
   1.   Glavna zadaća znanstvenog odbora za praćenje je kontrola znanstvene kvalitete SHARE-a. On bi trebao Upravnom odboru i istraživačkom konzorciju dati povratne informacije najmanje jednom godišnje.
   2.   Znanstveni odbor za praćenje svake dvije godine podnosi pisano izvješće Vijeću SHARE-ERIC-a. Izvješće također ocjenjuje usluge koje se nude korisnicima SHARE podataka.
   3.   Na početku i nakon otprilike tri godine znanstveni odbor za praćenje provodi temeljitu analizu znanstvene strategije SHARE te pritom istražuje inovativna područja i načine prikupljanja podataka.
   Članak 4.
   Članovi
   1.   Članovi znanstvenog odbora za praćenje prema svom nahođenju biraju nove članove kako bi sva znanstvena područja obuhvaćena SHARE-om bila dovoljno zastupljena.
   2.   Najmanje jedan član je istraživač Engleske longitudinalne studije o starenju, koji će osigurati blisku suradnju s ovim istraživanjem i dati dodatne savjete i upute iz svog iskustva.
   3.   Najmanje jedan član je istraživač Američke studije o zdravlju i umirovljenju, koji će osigurati blisku suradnju s ovim istraživanjem i dati dodatne savjete i upute iz svog iskustva.
   4.   Sadašnji predsjednik znanstvenog odbora za praćenje je Arie Kapteyn.
   5.   Ostali sadašnji članovi i područja koja predstavljaju su:

               Orazio Attanasio (prihod, potrošnja, štednja)

               Lisa Berkman (socijalna epidemiologija i biomarkeri)

               Nicholas Christakis (medicinska sociologija i administrativni podaci)

               Mick Couper (metode anketnog istraživanja, metode diseminacije podataka i nove tehnologije)

               Michael Hurd (štednja i zdravlje, pristup podacima i kvaliteta podataka; usklađivanje sa Američkom studijom o zdravlju i umirovljenju)

               Daniel McFadden (metodologija anketnog istraživanja)

               Norbert Schwarz (psihologija anketnog istraživanja i metodologija za pristup podacima)

               Andrew Steptoe (biomarkeri, usklađivanje s Engleskom longitudinalnom studijom o starenju)

         Članak 5.
   Proračun
   1.   Predsjednik znanstvenog odbora za praćenje dobiva proračun u skladu s člankom 9. stavkom 1. Statuta SHARE-ERIC-a za putne troškove i honorare članova Upravnog odbora. Predsjednik znanstvenog odbora za praćenje odlučuje prema vlastitom nahođenju o trošenju proračuna.
   2.   Trenutačni godišnji proračun iznosi 30 000 eura. Članovi Upravnog odbora zaduženi su za tehničko upravljanje proračunom.
   PRILOG 3.

      PRELIMINARNE PROCJENE TROŠKOVA U FAZI I. (4. VAL)

   Ovaj Prilog sadrži preliminarne procjene troškova za pokretanje 4. vala SHARE-a u 2010. i 2011., odnosno, tijekom faze I. prema članku 8. stavku 1. Kategorije troškova odnose se na članak 9. ("Doprinosi"). Ovaj Prilog nije godišnji plan rashoda iz članka 6. stavka 5., ali služi kao polazna točka za takav plan, koji će Upravni odbor donijeti čim se uspostavi SHARE-ERIC.
   (A): Preliminarne procjene troškova istraživanja napravio je SHARE-ov tim za upravljanje na temelju troškova istraživanja iz 2006. i 2008. Za nove države preliminarne procjene temelje se na troškovima u usporedivim državama.
   (B): Preliminarne procjene troškova poslovanja temelje se na ekvivalentu troškova za dvije osobe s punim radnim vremenom u svakoj državi uz plaće prema programu EU Marie-Curie i procjeni putnih troškova, dnevnica i općih troškova u svakoj državi na temelju valova iz 2006. i 2008.
   Austrija, Češka, Francuska, Njemačka i Poljska dale su preliminarne procjene troškova poslovanja. Njihove procjene troškova poslovanja mogu uključivati više ili manje članova osoblja nego što je procijenio SHARE-ov tim za upravljanje.
   (C): Troškovi koordinacije za Njemačku procijenjeni su na temelju valova iz 2006. i 2008.
   (D): Doprinos država u svim drugim zajedničkim troškovima procijenjen je na temelju valova iz 2006. i 2008. i dodijeljen svakoj državi prema članku 9. stavku 5. Taj doprinos međutim može biti znatno niži ili čak izostati, ako druge financijske organizacije kao Europska komisija ili Američki Nacionalni institut za starenje sudjeluju u tim troškovima putem donacija ili posebnih ugovora.

      Procjena troškova za 4. val (2010.-11.) po državama i izvorima

               (u tisućama eura)

               (A)
               Troškovi anketnog istraživanja na uzorku od 6 000 osoba

               (B)
               Troškovi poslovanja (osoblje, putni i opći troškovi)

               (C)
               Troškovi koordinacije

               (D)
               Najveći udio drugih zajedničkih troškova

               Ukupno

                  Austrija

               1 006

               322

               109

               1 438

                  Belgija

               778

               318

               99

               1 194

                  Češka

               338

               167

               71

               576

                  Danska

               892

               409

               105

               1 406

                  Estonija

               460

               243

               59

               761

                  Francuska

               1 024

               327

               97

               1 448

                  Njemačka

               784

               314

               1 887

               102

               3 087

                  Grčka

               602

               285

               84

               971

                  Mađarska

               460

               243

               55

               758

                  Irska

               1 024

               339

               126

               1 490

                  Izrael

               602

               285

               79

               966

                  Italija

               782

               322

               88

               1 191

                  Luksemburg

               1 556

               358

               145

               2 059

                  Nizozemska

               794

               314

               117

               1 224

                  Poljska

               453

               226

               50

               730

                  Portugal

               602

               285

               66

               953

                  Slovenija

               460

               243

               79

               781

                  Španjolska

               786

               300

               91

               1 177

                  Švedska

               1 024

               339

               107

               1 471

                  Švicarska

               1 556

               358

               122

               2 036

               UKUPNO

                  15 983

                  5 997

                  1 887

                  1 851

                  25 719

         PRILOG 4.

      OGRANIČENI POSTUPAK JAVNE NABAVE

   Sljedeći ograničeni postupak javne nabave primjenjuje se na sve usluge istraživanja i razvoja u okviru anketnog istraživanja, koje su od koristi za cijelu znanstvenu zajednicu i koje u cijelosti plaća SHARE-ERIC.
   Usluge istraživanja i razvoja u okviru anketnog istraživanja uključuju one usluge istraživanja i razvoja, koje su potrebne za održavanje i poboljšanje najnovije tehnologije istraživanja. One uključuju, ali se ne ograničavaju na razvoj softvera za anketiranje, istraživanja o metodologiji anketnog istraživanja i razvoj inovativnih tehnika intervjua i njihove primjene na terenu.
   Opis usluga koje će se pružati objavljuje se u pozivu na nadmetanje prije početka postupka javne nabave. Ugovorne stranke navode u takvom pozivu objektivne i nediskriminirajuće kriterije ili pravila koja namjeravaju primijeniti, te prema potrebi najmanji i najveći broj kandidata koje namjeravaju pozvati.
   Natječaj se može ograničiti na tri potencijalna pružatelja. Ako na tržištu postoje tri ili manje pružatelja za usluge koje će pružati, svi pružatelju na tržištu moraju se uključiti u natječaj.
   Izbor pružatelja temelji se na najnižoj cijeni ponude i najvišoj kvaliteti usluge. Kvaliteta usluga utvrđuju se prema gornjem opisu pod 1.


title: Odluka Komisije (EU) 2015/1603 оd 13. kolovoza 2015. o mjeri koju je poduzela Španjolska u skladu s člankom 7. Direktive Vijeća 89/686/EEZ kojom povlači s tržišta jednu vrstu plutajućih pomagala za poduku plivanja

text:
               24.9.2015

               HR

               Službeni list Europske unije

               L 248/99

         ODLUKA KOMISIJE (EU) 2015/1603
   оd 13. kolovoza 2015.
   o mjeri koju je poduzela Španjolska u skladu s člankom 7. Direktive Vijeća 89/686/EEZ kojom povlači s tržišta jednu vrstu plutajućih pomagala za poduku plivanja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/686/EEZ od 21. prosinca 1989. o usklađivanju zakonodavstava država članica u odnosu na osobnu zaštitnu opremu (1), a posebno njezin članak 7.,
   budući da:

               (1)

               Španjolska nadležna tijela obavijestila su Komisiju i ostale države članice o mjeri povlačenja s tržišta plutajućih pomagala za poduku plivanja tipa Delphin Schwimmscheiben- Typ Super koja proizvodi poduzeće Delphin Vertriebs- und Service GmbH, D-61192 Niddatal, Njemačka. Proizvod je imao oznaku CE u skladu s Direktivom 89/686/EEZ, nakon što je provedeno ispitivanje i pregled tipa na temelju usklađene norme EN 13138-1:2008 Plutajuća pomagala za poduku plivanja – 1. dio: Sigurnosni zahtjevi i ispitne metode za plutajuća pomagala koja se oblače, koje je obavilo njemačko prijavljeno tijelo TÜV Rheinland LGA Products GmbH (NB 0197). Proizvod se smatra osobnom zaštitnom opremom i razvrstan je u kategoriju II.

               (2)

               Obavijest je uslijedila nakon izvješća o nesreći: po završetku boravka na plivanju, dok su roditelji skupljali svoje stvari za polazak kući, dijete je zagrizlo jedan od diskova te odvojilo i progutalo malen dio, što je dovelo do potrebe za liječničkom intervencijom i hospitalizacijom.

               (3)

               Španjolska nadležna tijela naredila su povlačenje proizvoda s tržišta. Mjera je objašnjena nepravilnom primjenom normi iz članka 5. Direktive 89/686/EEZ, posebice usklađene norme EN 13138-1:2008 Plutajuća pomagala za poduku plivanja – 1. dio: Sigurnosni zahtjevi i ispitne metode za plutajuća pomagala koja se oblače., točke 5.4.2. Mali dijelovi, na temelju osnovnih zdravstvenih i sigurnosnih zahtjeva točke 1.2.1. Priloga II. Direktivi 89/686/EEZ, Izostanak rizika i drugih „bitnih” štetnih čimbenika. U točki 5.4.2. norme EN 13138-1 zahtijeva se da pričvršćeni mali dijelovi moraju izdržati vuču od (90 ± 2) N u smjeru koji će najvjerojatnije uzrokovati oštećenje bez odvajanja od proizvoda. Dijelovi koji se mogu odvojiti ne bi trebali u cijelosti stati u cilindar za male dijelove što se ispituje u skladu s normom EN 71-1.

               (4)

               Španjolska nadležna tijela utvrdila su da je ispitivanje vlačne čvrstoće u skladu s usklađenom normom EN 13138-1:2008 pokazalo da se mali dijelovi mogu odvojiti od proizvoda te ih mogu progutati mala djeca kojoj je proizvod namijenjen. Razina povlačenja na kojoj su se odvajali mali dijelovi uvijek je bila manja od 90 N i oni su u potpunosti stali u cilindar za male dijelove. Španjolska nadležna tijela smatraju da točka 5.4.2. te norme nije ograničena na ispitivanje samo pričvršćenih malih dijelova, već malih dijelova općenito. Koristili su opremu za pokus zagriza u skladu s ispitnim metodama određenima normama EN 12227:2010 Dječji vrtići za kućnu uporabu – Sigurnosni zahtjevi i ispitne metode i EN 716-2:2008 Namještaj – Dječji krevetići i sklopivi dječji krevetići za kućnu uporabu – 2. dio: Metode ispitivanja.

               (5)

               Njemačka nadležna tijela nisu se složila s procjenom rizika koju su izvršila španjolska nadležna tijela, smatrajući da korištena metoda ispitivanja nije sukladna stvarnoj uporabi opreme. Prema njihovom mišljenju, točka 5.4.2. norme EN 13138-1 obuhvaća samo pričvršćene male dijelove. Njemačka nadležna tijela tvrdila su da proizvod ne predstavlja ozbiljan rizik, s obzirom na to da nije igračka te je stoga scenarij rizika koji opisuju španjolska nadležna tijela nerealističan.

               (6)

               Proizvođač je u pitanje doveo i metodu ispitivanja koju su koristila španjolska nadležna tijela. Prilikom EZ pregleda tipa proizvoda, prijavljeno tijelo nije provelo ispitivanje u skladu s točkom 5.4.2. norme EN 13138-1 uz napomenu da proizvod nema pričvršćene male dijelove.

               (7)

               Nakon obavijesti, proizvođač je zatražio od prijavljenog tijela da obavi dodatno ispitivanje vlačne čvrstoće u skladu s točkom 8.5.2.2. norme EN 1888:2012, Proizvodi za dojenčad i malu djecu – Prijevozna sredstva na kotačima za djecu – Sigurnosni zahtjevi i metode ispitivanja, uporabom pokusa zagriza opisanog u točki 5.7. te norme, koji je istovjetan s pokusom zagriza opisanim u normama EN 716-2 i EN 12227. Utvrđeno je da mali dijelovi ne mogu nastati iz tijela proizvoda. Nadalje, prijavljeno tijelo provelo je daljnje ispitivanje koje je pokazalo da se nikakvi dijelovi nisu odvojili kad je proizvod podvrgnut vlačnoj sili od 90 N, koristeći ispitnu metodu nalik onoj za male dijelove u normi EN 71-1 Sigurnost igračaka – 1. dio: Mehanička i fizikalna svojstva.

               (8)

               Komisija je zatražila stručnu tehničku pomoć kako bi ocijenila glavna pitanja uključena u ovaj slučaj. Vanjska studija, koju su proveli tehnički stručnjaci, pokazala je da je ispitivanje samo s pričvršćenim malim dijelovima dovoljno za dokazivanje sukladnosti s osnovnim zdravstvenim i sigurnosnim zahtjevima utvrđenima u točki 1.2.1. Priloga II. Direktivi 89/686/EEZ.

               (9)

               Normom EN 13138-1 ne predviđa se jasna metoda za ispitivanje pričvršćenih malih dijelova. S obzirom na tu neodređenost bilo je potrebno odabrati najprikladniju ispitnu metodu, uzimajući u obzir prirodu proizvoda. Španjolska nadležna tijela primijenila su ispitne metode koje su smatrala najprikladnijima za procjenu rizika proizvoda. Tehnički stručnjaci, međutim, zaključili su da ispitna metoda koju su primijenila španjolska nadležna tijela nije primjerena.

               (10)

               Ispitivanje vlačne čvrstoće koje je provelo njemačko prijavljeno tijelo može se smatrati jedinom odgovarajućom ispitnom metodom u ovom slučaju. Stoga, EZ pregled tipa valjana je ispitna metoda te je nalaz EZ pregleda tipa koji je izdalo prijavljeno tijelo izveden ispravno.

               (11)

               Prema dostupnim statistikama o plutajućim pomagalima za plivanje dostupnima na tržištu i nesrećama, može se zaključiti da pomagala za plivanje od plutajućeg materijala ne predstavljaju znatan rizik od gušenja kad ih se koristi u skladu s predviđenom namjenom i u predvidivim uvjetima uporabe. Ti su proizvodi namijenjeni isključivo uporabi u vodi,

         DONIJELA JE OVU ODLUKU:
   Članak 1.
   Mjera povlačenja s tržišta koju su poduzela španjolska nadležna tijela, a koja se odnosi na plutajuća pomagala za poduku plivanja tipa Delphin Schwimmscheiben- Typ Super, proizvod poduzeća Delphin Vertriebs- und Service GmbH, D-61192 Niddatal, Njemačka, nije opravdana.
   Članak 2.
   Ova je Odluka upućena državama članicama.

      Sastavljeno u Bruxellesu 13. kolovoza 2015.

            Za Komisiju

         Elżbieta BIEŃKOWSKA

            Članica Komisije

      (1)  SL L 399, 30.12.1989., str. 18.


title: Odluka Vijeća 2004/811/ZVSP od 5. srpnja 2004. o sklapanju Sporazuma između Europske unije i Kraljevine Norveške o sudjelovanju Kraljevine Norveške u policijskoj misiji Europske unije (EUPOL „Proxima” ) u bivšoj jugoslavenskoj republici Makedoniji

text:
               18/Sv. 1

               HR

               Službeni list Europske unije

               118

         32004D0811

               L 354/85

               SLUŽBENI LIST EUROPSKE UNIJE

         ODLUKA VIJEĆA 2004/811/ZVSP
   od 5. srpnja 2004.
   o sklapanju Sporazuma između Europske unije i Kraljevine Norveške o sudjelovanju Kraljevine Norveške u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 29. rujna 2003. usvojilo Zajedničku akciju 2003/681/ZVSP o policijskoj misiji Europske unije (EUPOL „Proxima”) u bivšoj jugoslavenskoj republici Makedoniji (1).

               (2)

               Članak 9. stavak 6. te Zajedničke akcije predviđa da se pojedinosti u pogledu sudjelovanja trećih zemalja uređuju sporazumom, u skladu s člankom 24. Ugovora o Europskoj uniji.

               (3)

               Odlukom Vijeća od 2. ožujka 2004. Predsjedništvo je, kojem po potrebi pomaže glavni tajnik/visoki predstavnik, dobilo ovlasti za otvaranje pregovora, te je u tim pregovorima postiglo sporazum s Kraljevinom Norveškom o njezinom sudjelovanju u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji.

               (4)

               Stoga bi Sporazum trebalo odobriti,

         ODLUČILO JE:
   Članak 1.
   Sporazum između Europske unije i Kraljevine Norveške o sudjelovanju Kraljevine Norveške u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašten je za imenovanje osobe koja će biti opunomoćena potpisati Sporazum kako bi on obvezivao Europsku uniju.
   Članak 3.
   Ova Odluka proizvodi učinke od dana njezina donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 5. srpnja 2004.

            Za Vijeće

            Predsjednik

         G. ZALM

      (1)  SL L 249, 1.10.2003., str. 66.


title: Odluka Vijeća (EU) 2015/1339 od 13. srpnja 2015. o sklapanju, u ime Europske unije, Izmjene iz Dohe Kyotskog protokola uz Okvirnu konvenciju Ujedinjenih naroda o promjeni klime i zajedničkom ispunjavanju obveza koje iz toga proizlaze

text:
               4.8.2015

               HR

               Službeni list Europske unije

               L 207/1

         ODLUKA VIJEĆA (EU) 2015/1339
   od 13. srpnja 2015.
   o sklapanju, u ime Europske unije, Izmjene iz Dohe Kyotskog protokola uz Okvirnu konvenciju Ujedinjenih naroda o promjeni klime i zajedničkom ispunjavanju obveza koje iz toga proizlaze
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1., u vezi s člankom 218. stavkom 6. drugim podstavkom točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Na Konferenciji o promjeni klime u Dohi u prosincu 2012. stranke Kyotskog protokola uz Okvirnu konvenciju Ujedinjenih naroda o promjeni klime („Kyotski protokol”) usvojile su Izmjenu iz Dohe kojom se uspostavlja drugo obvezujuće razdoblje Kyotskog protokola s početkom 1. siječnja 2013. i završetkom 31. prosinca 2020. („Izmjena iz Dohe”). Izmjenom iz Dohe mijenja se Dodatak B Kyotskog protokola i utvrđuju daljnje pravno obvezujuće obveze stranaka u pogledu ublažavanja, navedene u tom Dodatku za drugo obvezujuće razdoblje, te se mijenjaju i dalje utvrđuju odredbe o provedbi obveza stranaka u pogledu ublažavanja tijekom drugog obvezujućeg razdoblja.

               (2)

               Unija i njezine države članice prihvatile su Izmjenu iz Dohe kao dio paketa u sklopu kojega su se stranke Okvirne konvencije Ujedinjenih naroda o promjeni klime („Konvencija”) složile da će do kraja 2015. usvojiti protokol, drugi pravni instrument ili dogovor s pravnom snagom u okviru Konvencije primjenjiv na sve stranke, a koji bi trebao proizvoditi učinke i provoditi se od 2020. Pregovori o tom pravno obvezujućem instrumentu vode se u okviru ad hoc radne skupine o Durbanskoj platformi za pojačano djelovanje.

               (3)

               Izmjena iz Dohe podliježe prihvatu stranaka Kyotskog protokola te će stupiti na snagu, za one stranke koje su je prihvatile, devedesetog dana nakon dana na koji depozitar Konvencije primi isprave o prihvatu Konvencije barem od tri četvrtine stranaka Kyotskog protokola. Za stupanje na snagu Izmjene iz Dohe potrebne su ukupno 144 isprave o prihvatu.

               (4)

               Vijeće se u svojim zaključcima od 9. ožujka 2012. suglasilo da predloži zajedničku količinsku obvezu smanjenja emisija od 20 % za Uniju i njezine države članice za drugo obvezujuće razdoblje Kyotskog protokola. Navedena obveza određena je na temelju ukupnih emisija stakleničkih plinova koje su bile dopuštene u razdoblju 2013. – 2020. u okviru klimatskog i energetskog paketa. (2)

               (5)

               Vijeće se, u skladu s ovim pristupom, nadalje suglasilo da obveze smanjenja emisija pojedinih država članica ne trebaju premašiti obveze usuglašene u zakonodavstvu Unije te da se obveza treba temeljiti na zbroju emisija bazne godine država članica u skladu s Kyotskim protokolom. Unija i njezine države članice su se na Konferenciji o promjeni klime u Dohi u skladu s time suglasile s količinskom obvezom smanjenja emisija kojom se njihove prosječne godišnje emisije stakleničkih plinova tijekom drugog obvezujućeg razdoblja ograničavaju na 80 % vrijednosti zbroja njihovih emisija bazne godine. Navedeno je sadržano u Izmjeni iz Dohe.

               (6)

               U skladu sa zaključcima Vijeća od 9. ožujka 2012. Unija i njezine države članice su također ponudile da u okviru globalnog i sveobuhvatnog sporazuma za razdoblje nakon 2012. smanje svoje emisije do 2020. za 30 % u odnosu na razine iz 1990. ako se i druge razvijene zemlje obvežu na usporediva smanjenja emisija te ako zemlje u razvoju daju odgovarajući doprinos u skladu sa svojim odgovornostima i mogućnostima. Navedena je ponuda također sadržana u Izmjeni iz Dohe.

               (7)

               Ciljevi za Uniju i njezine države članice navedeni su u Izmjeni iz Dohe uz bilješku u kojoj se navodi da se ti ciljevi temelje na shvaćanju da će ih Europska unija i njezine države članice zajednički ispuniti u skladu s člankom 4. Kyotskog protokola. Unija, njezine države članice, Hrvatska i Island također su izdale zajedničku izjavu prilikom usvajanja Izmjene iz Dohe u kojoj su izrazile svoju nakanu da zajednički ispune obveze u drugom obvezujućem razdoblju. Ova je izjava sadržana u izvješću s Konferencije te je ponovno naglašena u zaključcima Vijeća od 17. prosinca 2012.

               (8)

               Slijedom odluke o zajedničkom ispunjavanju obveza u skladu s člankom 4. Kyotskog protokola, Unija i njezine države članice zajednički su odgovorne, prema stavku 6. navedenog članka i u skladu s člankom 24. stavkom 2. Kyotskog protokola, za ispunjavanje svojih količinskih obveza ograničenja emisija prema članku 3. stavku 1.a Kyotskog protokola. Stoga, i u skladu s člankom 4. stavkom 3. Ugovora o Europskoj uniji, države članice su obvezne, pojedinačno i zajednički, poduzeti sve potrebne mjere, bilo opće ili specifične, kako bi osigurale ispunjavanje obveza koje proizlaze iz djelovanja koja su poduzela institucije Unije, kako bi olakšale ispunjavanje te obveze i suzdržale se od svih mjera koje bi mogle ugroziti njezino ispunjavanje.

               (9)

               U istoj izjavi Unija, njezine države članice, Hrvatska i Island također su izjavili, u skladu s člankom 4. stavkom 1. Kyotskog protokola, koji omogućuje strankama da zajednički ispune svoje obveze prema članku 3. Kyotskog protokola, da će se članak 3. stavak 7.b Kyotskog protokola primijeniti na zajednički dodijeljenu kvotu u skladu sa sporazumom o zajedničkom ispunjavanju između Unije, njezinih država članica, Hrvatske i Islanda te da se neće pojedinačno primjenjivati na bilo koju državu članicu, Hrvatsku ili Island. Vijeće je na svojem sastanku 15. prosinca 2009. pozdravilo zahtjev Islanda da svoje obveze u drugom obvezujućem razdoblju zajednički ispuni s Unijom i njezinim državama članicama, te je pozvalo Komisiju da iznese preporuku za otvaranje potrebnih pregovora o sporazumu s Islandom koji je u skladu s načelima i kriterijima određenima u klimatskom i energetskom paketu Unije. Sporazumom između Europske unije i njezinih država članica, s jedne strane, i Islanda, s druge strane, o sudjelovanju Islanda u zajedničkom ispunjavanju obveza Europske unije, njezinih država članica i Islanda u drugom obvezujućem razdoblju Kyotskog protokola uz Okvirnu konvenciju Ujedinjenih naroda o promjeni klime (3) („Sporazum s Islandom”) određuju se uvjeti tog sudjelovanja.

               (10)

               Člankom 4. Kyotskog protokola zahtijeva se od stranaka koje se slažu sa zajedničkim ispunjavanjem obveza prema članku 3. Kyotskog protokola da u odgovarajućem sporazumu o zajedničkom ispunjavanju odrede odgovarajuću razinu emisija dodijeljenu svakoj od stranaka. Kyotskim protokolom zahtijeva se od stranaka sporazuma o zajedničkom ispunjavanju obveza da tajništvo Konvencije obavijeste o uvjetima tog sporazuma na dan polaganja njihovih isprava o ratifikaciji ili odobrenju.

               (11)

               U skladu s Konvencijom i Kyotskim protokolom države članice prvenstveno su same odgovorne za svoje emisije. Kako bi se olakšalo obračunavanje i usklađenost na temelju drugog obvezujućeg razdoblja one su odlučile Uniji povjeriti upravljanje dijelom svojih jedinica dodijeljene kvote stvaranjem dodijeljene kvote za Uniju.

               (12)

               U skladu s postojećim zakonodavstvom Unije, odgovarajuća razina emisija dodijeljena Uniji obuhvaća emisije stakleničkih plinova prema Direktivi 2003/87/EZ Europskog parlamenta i Vijeća (4) do one mjere do koje su navedene emisije stakleničkih plinova obuhvaćene Dodatkom A Kyotskog protokola.

               (13)

               Predmetne razine emisija država članica i Islanda obuhvaćaju emisije stakleničkih plinova iz izvora i uklanjanja ponorima na njihovom državnom području kada ti izvori i ponori nisu obuhvaćeni Direktivom 2003/87/EZ, ali su obuhvaćeni Kyotskim protokolom. Navedeno uključuje sve emisije iz izvora i uklanjanja ponorima koje su posljedica ljudskog djelovanja u aktivnostima korištenja zemljišta, promjena u korištenju zemljišta i u šumarstvu (LULUCF) obuhvaćenih člankom 3. stavcima 3. i 4. Kyotskog protokola o čemu izvještavaju dotične države članice i Island, kao i sve emisije dušikova trifluorida (NF3).

               (14)

               Sve neto emisije u okviru LULUCF-a i NF3 u određenoj državi članici moguće je nadoknaditi boljim rezultatima dotične države članice u ostalim sektorima koji nisu obuhvaćeni sustavom Unije za trgovanje emisijama ili korištenjem fleksibilnih mehanizama Kyotskog protokola. Država članica također može koristiti višak emisijskih prava prenesenih iz prvog obvezujućeg razdoblja sadržanih u njezinoj rezervi viška iz prethodnog razdoblja (PPSR) kako bi emisije u okviru LULUCF-a i NF3 pokrila do one mjere u kojoj su njezine emisije premašile dodijeljenu kvotu. Ako bi se pokazalo da se određena država članica, usprkos provedbi stroge politike za ograničavanje emisija u okviru LULUCF-a i NF3, i dalje suočava s neočekivano visokim neto emisijama u okviru LULUCF-a i NF3, Komisija bi trebala razmotriti daljnje mogućnosti za pomoć takvoj državi članici.

               (15)

               U skladu sa zaključcima Vijeća od 9. ožujka 2012. i ponudom Unije i njezinih država članica da u drugom obvezujućem razdoblju kao cilj odrede 80 %, razine emisija država članica jednake su zbroju dodijeljenih godišnjih emisija za razdoblje 2013. – 2020. utvrđenih na temelju Odluke br. 406/2009/EZ Europskog parlamenta i Vijeća (5). Navedena kvota, koja se temelji na vrijednosti potencijala globalnog zagrijavanja iz Četvrtog izvješća o procjeni Međuvladinog panela o promjeni klime, utvrđena je u Prilogu II. Odluci Komisije 2013/162/EU (6) i prilagođena je Provedbenom odluke Komisije 2013/634/EU (7). Razina emisije za Island utvrđena je u Sporazumu s Islandom.

               (16)

               U skladu s uvodnom izjavom (11) jedinice dodijeljene kvote koje su na kraju drugog obvezujućeg razdoblja raspoložive u registru Unije trebalo bi vratiti u registre država članica nakon što Unija ispuni svoju obvezu utvrđenu u članku 11. stavku 3. Uredbe (EU) br. 525/2013 Europskog parlamenta i Vijeća (8) i ne dovodeći u pitanje članak 10. stavak 7. te Uredbe. Raspodjelom vraćenih jedinica dodijeljene kvote daje se odgovor na jedinstvene okolnosti ratifikacije Izmjene iz Dohe te ona nije primjenjiva na bilo kakvu raspodjelu napora među državama članicama u drugim kontekstima, na međunarodnoj razini ili na razini Unije, niti je dovodi u pitanje.

               (17)

               U skladu s Uredbom (EU) br. 525/2013 države članice trebaju priopćiti stvarnu ili procijenjenu raspodjelu verificiranih emisija koje prijavljuju postrojenja i operateri u skladu s Direktivom 2003/87/EZ za kategorije izvora nacionalnog inventara stakleničkih plinova, kada je to moguće, te udio tih verificiranih emisija u ukupnim prijavljenim emisijama stakleničkih plinova za te kategorije izvora. Time se državama članicama omogućuje da zasebno izvješćuju o emisijama koje su uključene u njihove razine emisija. U izvješću Unije, unutar odjeljka o kvotama dodijeljenima Uniji trebala bi biti navedena kvota emisija koja je nastala u svakoj državi članici, a koja je uključena u kvotu dodijeljenu Uniji.

               (18)

               Konferencija stranaka koja služi kao sastanak stranaka Kyotskog protokola odlučila je da bi svaka stranka koja je preuzela obvezu u okviru drugog obvezujućeg razdoblja trebala do 15. travnja 2015. tajništvu Konvencije podnijeti izvješće kako bi se olakšao izračun kvote koja joj je dodijeljena. Komisija bi trebala pripremiti izvješće kako bi se olakšao izračun kvote dodijeljene Uniji i izvješće kako bi se olakšao izračun zajedničke kvote dodijeljene Uniji, njezinim državama članicama i Islandu. Komisija, države članice i Island trebale bi do 15. travnja 2015. podnijeti svoja izvješća, u kojima će utvrditi kvote koje su im dodijeljene, a koje su jednake razinama emisija navedenima u Prilogu I. ovoj Odluci.

               (19)

               Kako bi se naglasila predanost Unije i njezinih država članica pravovremenom stupanju na snagu Izmjene iz Dohe, Unija, njezine države članice i Island trebale bi je nastojati ratificirati najkasnije u trećem tromjesečju 2015.

               (20)

               Izmjenu iz Dohe trebalo bi odobriti u ime Unije,

         DONIJELO JE OVU ODLUKU:
   Članak 1.
   Izmjena iz Dohe Kyotskog protokola uz Okvirnu konvenciju Ujedinjenih naroda o promjeni klime, dogovorena 8. prosinca 2012. u Dohi, odobrava se u ime Unije.
   Tekst Izmjene iz Dohe priložen je ovoj Odluci.
   Članak 2.
   Unija i njezine države članice ispunjavaju svoje obveze iz članka 3. Kyotskog protokola i Izmjene iz Dohe u skladu s obavijesti o uvjetima sporazuma o zajedničkom ispunjavanju obveza Europske unije, njezinih država članica i Islanda iz članka 3. Kyotskog protokola, u skladu s člankom 4. Kyotskog protokola („Obavijest”), navedenoj u Prilogu I. ovoj Odluci.
   Članak 3.
   1.   Kvote dodijeljene državama članicama i Islandu jednake su razinama emisija navedenima u Obavijesti. Do 15. travnja 2015. svaka država članica dostavlja izvješće tajništvu Konvencije kako bi se olakšao izračun njezinih dodijeljenih kvote, u skladu sa zahtjevima Kyotskog protokola, Izmjene iz Dohe i odluka donesenih na temelju njih.
   2.   Komisija priprema izvješće kako bi se olakšao izračun kvote dodijeljene Uniji i izvješće kako bi se olakšao izračun kvote zajednički dodijeljene Uniji, njezinim državama članicama i Islandu („zajednički dodijeljena kvota”) u skladu sa zahtjevima Kyotskog protokola, Izmjene iz Dohe i odluka donesenih na temelju njih. Komisija podnosi navedena izvješća tajništvu Konvencije do 15. travnja 2015.
   Članak 4.
   1.   Sve jedinice dodijeljene kvote izdane za drugo obvezujuće razdoblje koje su raspoložive u registru Unije nakon što Unija ispuni svoju obvezu utvrđenu u članku 11. stavku 3. Uredbe (EU) br. 525/2013, i nakon što se obave svi prijenosi jedinica dodijeljene kvote u skladu s provedbenim aktima donesenima na temelju članka 10. stavka 7. Uredbe (EU) br. 525/2013 („Unijin višak”), vraćaju se državama članicama na kraju drugog obvezujućeg razdoblja.
   2.   Unijin višak raspodjeljuje se državama članicama kako slijedi:

               (a)

               jedna šestina Unijina viška državama članicama koje su na kraju drugog obvezujućeg razdoblja svoje ukupne prosječne godišnje emisije smanjile za više od 20 % u odnosu na svoju pojedinačnu baznu godinu ili svoje pojedinačno razdoblje prema Kyotskom protokolu, razmjerno njihovom premašenom iznosu u tonama;

               (b)

               jedna trećina Unijina viška državama članicama koji prime prijenos na temelju točke (a) i čiji je BDP po glavi stanovnika (BDP u 2013. izražen u eurima, prema tržišnim cijenama) niži od 60 % prosjeka Unije, razmjerno njihovom premašenom iznosu u tonama;

               (c)

               jedna trećina Unijina viška svim državama članicama, razmjerno njihovim ukupnim razinama emisija kako je navedeno u Tablici 1. u Prilogu I. ovoj Odluci;

               (d)

               jedna šestina Unijina viška državama članicama čiji je BDP po glavi stanovnika (BDP u 2013. izražen u eurima, prema tržišnim cijenama) niži od 90 % prosjeka Unije, razmjerno njihovim ukupnim razinama emisija kako je navedeno u Tablici 1. u Prilogu I. ovoj Odluci.

         Članak 5.
   1.   Predsjednik Vijeća određuje osobu ili osobe ovlaštene da u ime Unije kod Glavnog tajnika Ujedinjenih naroda polože ispravu o prihvatu, u skladu s člankom 20. stavkom 4. i člankom 21. stavkom 7. Kyotskog protokola, zajedno s izjavom o nadležnosti koja je navedena u Prilogu II. ovoj Odluci, u skladu s člankom 24. stavkom 3. Kyotskog protokola.
   2.   Predsjednik Vijeća također određuje jednu ili više osoba ovlaštenih da u ime Unije tajništvu Konvencije notificira ili notificiraju Obavijest u skladu s člankom 4. stavkom 2. Kyotskog protokola.
   Članak 6.
   1.   Države članice nastoje poduzeti potrebne korake kako bi svoje isprave o prihvatu položile istodobno s ispravom o prihvatu Unije i, ako je to moguće, u trećem tromjesečju 2015. Pri polaganju svojih isprava o prihvatu, države članice u svoje ime tajništvu Konvencije notificiraju Obavijest u skladu s člankom 4. stavkom 2. Kyotskog protokola.
   2.   Države članice, prije trećeg zasjedanja ad hoc radne skupine o Durbanskoj platformi za pojačano djelovanje koje se treba održati od 8. do 13. veljače 2015., obavješćuju Komisiju o svojim odlukama o prihvatu Izmjene iz Dohe, ili, ovisno o okolnostima, o vjerojatnom datumu završetka postupaka potrebnih za takav prihvat. Komisija u suradnji s državama članicama određuje datum za istodobno polaganje isprava o odobrenju ili prihvatu.
   Članak 7.
   Ova je Odluka upućena državama članicama.
   Članak 8.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Bruxellesu 13. srpnja 2015.

            Za Vijeće

            Predsjednik

         F. ETGEN

      (1)  Suglasnost od 10. lipnja 2015. (još nije objavljena u SL).

      (2)  Direktiva 2009/29/EZ Europskog parlamenta i Vijeća od 23. travnja 2009. o izmjeni Direktive 2003/87/EZ u svrhu poboljšanja i proširenja sustava Zajednice za trgovanje emisijskim jedinicama stakleničkih plinova (SL L 140, 5.6.2009., str. 63.) i Odluka br. 406/2009/EZ Europskog parlamenta i Vijeća od 23. travnja 2009. o naporima koje poduzimaju države članice radi smanjenja emisija stakleničkih plinova s ciljem ostvarenja obveza Zajednice povezanih sa smanjenjem emisija stakleničkih plinova do 2020. (SL L 140, 5.6.2009., str. 136.).

      (3)  Vidjeti stranicu 17. ovog Službenog lista.

      (4)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (SL L 275, 25.10.2003., str. 32.).

      (5)  Odluka br. 406/2009/EZ Europskog parlamenta i Vijeća od 23. travnja 2009. o naporima koje poduzimaju države članice radi smanjenja emisija stakleničkih plinova s ciljem ostvarenja ciljeva Zajednice vezanih za smanjenje emisija stakleničkih plinova do 2020. godine (SL L 140, 5.6.2009., str. 136.).

      (6)  Odluka Komisije 2013/162/EU od 26. ožujka 2013. o utvrđivanju godišnjih emisijskih jedinica država članica za razdoblje od 2013. do 2020. u skladu s Odlukom br. 406/2009/EZ Europskog parlamenta i Vijeća (SL L 90, 28.3.2013., str. 106.).

      (7)  Provedbena odluka Komisije 2013/634/EU od 31. listopada 2013. o utvrđivanju godišnjih emisijskih jedinica država članica za razdoblje od 2013. do 2020. u skladu s Odlukom br. 406/2009/EZ Europskog parlamenta i Vijeća, SL L 292, 1.11.2013., str. 19.).

      (8)  Uredba (EU) br. 525/2013 Europskog parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi klimatskih promjena na nacionalnoj razini i razini Unije te stavljanju izvan snage Odluke br. 280/2004/EZ (SL L 165, 18.6.2013., str. 13.).


title: Odluka Europskog parlamenta (EU, Euratom) 2015/1620 od 29. travnja 2015. o razrješnici za izvršenje proračuna Izvršne agencije Europskog istraživačkog vijeća za financijsku godinu 2013.

text:
               30.9.2015

               HR

               Službeni list Europske unije

               L 255/103

      ODLUKA EUROPSKOG PARLAMENTA (EU, EURATOM) 2015/1620
      od 29. travnja 2015.
      o razrješnici za izvršenje proračuna Izvršne agencije Europskog istraživačkog vijeća za financijsku godinu 2013.
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2013. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2013. (COM(2014) 510 – C8-0140/2014) (2),

                  —

                  uzimajući u obzir konačnu godišnju računovodstvenu dokumentaciju Izvršne agencije Europskog istraživačkog vijeća za financijsku godinu 2013.,

                  —

                  uzimajući u obzir izvješće Komisije o popratnim mjerama za razrješnicu za financijsku godinu 2012. (COM(2014) 607), i radne dokumente službi Komisije priložene tom izvješću (SWD(2014) 285, SWD(2014) 286),

                  —

                  uzimajući u obzir godišnje izvješće Komisije tijelu nadležnom za davanje razrješnice o unutarnjim revizijama provedenima u 2013. (COM(2014) 615), i radni dokument službi Komisije priložen tom izvješću (SWD(2014) 293),

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Izvršne agencije Europskog istraživačkog vijeća za financijsku godinu 2013. zajedno s odgovorima Agencije (3),

                  —

                  uzimajući u obzir izjavu o jamstvu (4) u pogledu pouzdanosti financijskih izvještaja te zakonitosti i pravilnosti osnovnih transakcija za financijsku godinu 2013., koju u skladu s člankom 287. Ugovora o funkcioniranju Europske unije podnosi Revizorski sud,

                  —

                  uzimajući u obzir preporuku Vijeća od 17. veljače 2015. o razrješnici koju trebaju dobiti izvršne agencije za izvršenje proračuna za financijsku godinu 2013. (05305/2015 – C8-0048/2015),

                  —

                  uzimajući u obzir članke 317., 318. i 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

                  —

                  uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (7), a posebno njezin članak 14. stavak 3.,

                  —

                  uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije na temelju Uredbe Vijeća (EZ) br. 58/2003 o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (8), a posebno njezin članak 66. stavak 1. i 2.,

                  —

                  uzimajući u obzir Odluku Komisije 2008/37/EZ od 14. prosinca 2007. o osnivanju „Izvršne agencije Europskog istraživačkog vijeća” za upravljanje posebnim programom Zajednice „Ideje” u području naprednog istraživanja u primjeni Uredbe Vijeća (EZ) br. 58/2003 (9),

                  —

                  uzimajući u obzir Provedbenu odluku Komisije 2013/779/EU od 17. prosinca 2013. o osnivanju Izvršne agencije Europskog istraživačkog vijeća i o stavljanju izvan snage Odluke 2008/37/EZ (10),

                  —

                  uzimajući u obzir članak 93. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenja drugih relevantnih odbora (A8-0101/2015),

                  A.

                  budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske unije, to čini u suradnji s državama članicama, na vlastitu odgovornost, u skladu s načelom dobrog financijskog upravljanja;

         1.

            daje razrješnicu direktoru Izvršne agencije Europskog istraživačkog vijeća za izvršenje proračuna Izvršne agencije za financijsku godinu 2013.;

         2.

            iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2013., dio III. – Komisija i izvršne agencije;

         3.

            nalaže svojem predsjedniku da ovu Odluku, Odluku o razrješnici za izvršenje općeg proračuna Europske unije za financijsku godinu 2013., dio III. – Komisija, i Rezoluciju koja je sastavni dio tih odluka proslijedi direktoru Izvršne agencije Europskog istraživačkog vijeća, Vijeću, Komisiji, Sudu Europske unije i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL L 66, 8.3.2013.

         (2)  SL C 403, 13.11.2014., str. 1.

         (3)  SL C 442, 10.12.2014., str. 240.

         (4)  SL C 403, 13.11.2014., str. 128.

         (5)  SL L 248, 16.9.2002., str. 1.

         (6)  SL L 298, 26.10.2012., str. 1.

         (7)  SL L 11, 16.1.2003., str. 1.

         (8)  SL L 297, 22.9.2004., str. 6.

         (9)  SL L 9, 12.1.2008., str. 15.

         (10)  SL L 346, 20.12.2013., str. 58.


title: Odluka Europskog parlamenta (EU) 2015/1638 od 29. travnja 2015. o zatvaranju računa Prevoditeljskog centra za tijela Europske unije za financijsku godinu 2013.

text:
               30.9.2015

               HR

               Službeni list Europske unije

               L 255/174

      ODLUKA EUROPSKOG PARLAMENTA (EU) 2015/1638
      od 29. travnja 2015.
      o zatvaranju računa Prevoditeljskog centra za tijela Europske unije za financijsku godinu 2013.
      EUROPSKI PARLAMENT,

                  —

                  uzimajući u obzir konačne godišnje financijske izvještaje Prevoditeljskog centra za tijela Europske unije za financijsku godinu 2013.,

                  —

                  uzimajući u obzir izvješće Revizorskog suda o godišnjim financijskim izvještajima Prevoditeljskog centra za tijela Europske unije za financijsku godinu 2013. zajedno s odgovorima Centra (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Centar za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu Vijeća (EZ) br. 2965/94 od 28. studenoga 1994. o osnivanju Prevoditeljskog centra za tijela Europske unije (5), a posebno njezin članak 14.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0084/2015),

         1.

            utvrđuje da konačna godišnja računovodstvena dokumentacija Prevoditeljskog centra za tijela Europske unije odgovara obliku u kojemu su sadržani u prilogu izvješća Revizorskog suda;

         2.

            odobrava zaključenje poslovnih knjiga Prevoditeljskog centra za tijela Europske unije za financijsku godinu 2013.;

         3.

            nalaže svojem predsjedniku da ovu Odluku proslijedi direktorici Prevoditeljskog centra za tijela Europske unije, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 35.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 314, 7.12.1994., str. 1.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka Vijeća od 7. studenoga 2014. imenovanju članova i zamjenika članova Savjetodavnog odbora za slobodu kretanja radnika za Cipar, Mađarsku i Portugal

text:
               13.11.2014

               HR

               Službeni list Europske unije

               C 400/1

         ODLUKA VIJEĆA
   od 7. studenoga 2014.
   imenovanju članova i zamjenika članova Savjetodavnog odbora za slobodu kretanja radnika za Cipar, Mađarsku i Portugal
   2014/C 400/01
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (1), a posebice njezine članke 23. i 24.,
   uzimajući u obzir popise kandidata koje su Vijeću podnijele vlade država članica,
   budući da:

               (1)

               Vijeće je Odlukom od 25. rujna 2014. (2) imenovalo članove i zamjenike članova Savjetodavnog odbora za slobodu kretanja radnika („Odbor”) za razdoblje od 25. rujna 2014. do 24. rujna 2016.

               (2)

               Vlade Cipra, Mađarske i Portugala predložile su kandidate za nekoliko mjesta koja treba popuniti,

         DONIJELO JE OVU ODLUKU:
   Članak 1.
   Članovima i zamjenicima članova Savjetodavnog odbora za slobodu kretanja radnika za razdoblje od 25. rujna 2014. do 24. rujna 2016. imenuju se:
   I.   PREDSTAVNICI VLADA

               Zemlja

               Članovi

               Zamjenici članova

               Cipar

               g. Demetris MICHAELIDES
               g. Andreas CONSTANTINOU

               g. Andreas CHRISTOU

               Mađarska

               gđa Katalin KISSNÉ BENCZE
               gđa Judit KATONA

               gđa Orsolya KISGYÖRGY

               Portugal

               gđa Patrícia BORGES
               g. Eduardo da FONSECA QUÁ

               g. João ATAÍDE

   II.   PREDSTAVNICI SINDIKATA

               Zemlja

               Članovi

               Zamjenici članova

               Cipar

               g. Nicos GREGORIOU
               g. Andreas MATSAS

               g. Diomedes DIOMEDOUS

               Mađarska

               gđa Judit CZUGLERNÉ IVÁNY
               gđa Melinda KELEMEN

               gđa Andrea AGÓCS

               Portugal

               g. Carlos Manuel ALVES TRINDADE
               gđa Catarina Maria BRANCO TAVARES

               g. Georges CASULA

   III.   PREDSTAVNICI UDRUGA POSLODAVACA

               Zemlja

               Članovi

               Zamjenici članova

               Cipar

               gđa Lena PANAYIOTOU
               g. Emilios MICHAEL

               g. Michael ANTONIOU

               Mađarska

               gđa Terézia BOROSNÉ BARTHA
               g. István KOMORÓCZKI

               gđa Adrienn BÁLINT

               Portugal

               gđa Cristina NAGY MORAIS
               g. Nuno BERNARDO

               g. Manuel Marcelino PENA COSTA

         Članak 2.
   Vijeće će naknadno imenovati članove i zamjenike članova koji još nisu predloženi.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  SL L 141, 27.5.2011., str. 1.

      (2)  SL C 338, 27.9.2014., str. 21.